Ještěd-bakkene

Ještěd-bakkene er et skihoppanlegg ved fjellet Ještěd ved byen Liberec i Tsjekkia. Det har to hoppbakker med størrelse K120 (HS134) og K90 (HS100). (De to minste hoppbakkene med K50 og K14 ble revet i 2008.) Anlegget var arena for skihopping under ski-VM i 2009, og ble også brukt under junior-EM i 1976 og det europeiske ungdoms-OL 2011.

Den anerkjente bakkerekorden på snø i K120-bakken, Ještěd «A», er 139 meter, satt av Janne Ahonen (Finland) i verdenscupen i spesielt hopp 11. januar 2004. Eric Frenzel (Tyskland) hoppet 140,5 meter i verdenscupen i kombinert 17. februar 2008. På plast er bakkerekorden 143 meter, satt av Roman Koudelka (Tsjekkia) under det tsjekkiske mesterskapet 30. september 2008. Anerkjent bakkerekord på snø i K90-bakken, Ještěd «B», er 104,5 meter, satt av Harri Olli (Finland) i VM 21. februar 2009. Mats Berggaard (Norge) hoppet 114 meter i prøveomgangen foran det individuelle rennet under det europeiske ungdoms-OL 15. februar 2011. På plast er rekorden 107 meter, satt av Grzegorz Miętus (Polen) 30. september 2009.

Historie
På begynnelsen av 1900-tallet var Liberec et sentrum for skiidrett, og alt på 1920-tallet fantes det flere hoppbakker ved byen. Ved det 1012 meter høye fjellet Ještěd ble det mellom 1966 og 1968 bygd et anlegg med to hoppbakker, K90 og K70, som delte slette. Foran junior-EM i 1976 ble bakkene ombygd, og det ble bygd et moderne dommertårn. På 1980-tallet ble det også bygd en mindre hoppbakke i anlegget, med K50. På denne tiden trakk internasjonale konkurranser i skihopping og kombinert store tilskuermengder til Ještěd. Verdenscuprenn i spesielt hopp har blitt arrangert med ujevne mellomrom i Ještěd-bakkene siden 1981.

I 1992 ble bakkene igjen ombygd, til moderne bakkeprofil. Senere ble det også bygd heis i anlegget. Foran ski-VM 2009 ble det bygd et nytt dommertårn, og anlegget fikk installert flomlys. Hoppbakkene fikk dessuten plastmatter, slik at de også kan brukes sommerstid. I tillegg ble tribuneanlegget og infrastrukturen rundt anlegget forbedret. Bakkeprofilen ble ikke endret foran VM, siden den allerede holdt moderne standard.

Viktige renn
Menn
 Dato Vinner  Andre Tredje Type renn 29. februar 1976  Toni Innauer  Klaus Ostwald  František Novák Junior-EM, normalbakke 11. januar 1981  Roger Ruud  Hans Wallner  Pjotr Sunin Verdenscup, stor bakke 15. januar 1984  Jens Weißflog  Klaus Ostwald  Per Bergerud Verdenscup, stor bakke 12. januar 1986  Piotr Fijas  Ernst Vettori  Ladislav Dluhoš Verdenscup, stor bakke 9. januar 1988 Avlyst Verdenscup, stor bakke 14. januar 1989  Jon Inge Kjørum Pavel Ploc  Ari-Pekka Nikkola Verdenscup, stor bakke 14. januar 1990  Werner Haim  Pavel Ploc  Pavel Kustov Verdenscup, stor bakke 15. januar 1994  Espen Bredesen  Jaroslav Sakala  Roberto Cecon Verdenscup, normalbakke 16. januar 1994  Jaroslav Sakala  Espen Bredesen  Lasse Ottesen Verdenscup, stor bakke 9. desember 2000 Avlyst Verdenscup, lagkonkurranse, stor bakke 10. desember 2000 Avlyst Verdenscup, stor bakke 11. januar 2003  Thomas Morgenstern  Andreas Widhölzl  Jakub Janda Verdenscup, stor bakke 12. januar 2003 Avlyst Verdenscup, stor bakke 10. januar 2004  Janne Ahonen  Thomas Morgenstern  Martin Höllwarth Verdenscup, stor bakke 11. januar 2004  Janne Ahonen  Bjørn Einar Romøren  Andreas Küttel Verdenscup, stor bakke 8. februar 2008  Thomas Morgenstern  Gregor Schlierenzauer  Andreas Küttel Verdenscup, stor bakke 9. februar 2008  Anders Jacobsen  Gregor Schlierenzauer  Martin Koch Verdenscup, stor bakke 21. februar 2009  Wolfgang Loitzl  Gregor Schlierenzauer  Simon Ammann VM, normalbakke 27. februar 2009  Andreas Küttel  Martin Schmitt  Anders Jacobsen VM, stor bakke 28. februar 2009  Østerrike
Wolfgang LoitzlMartin KochThomas MorgensternGregor Schlierenzauer  Norge
Anders BardalTom HildeJohan Remen EvensenAnders Jacobsen  Japan
Shōhei TochimotoTakanobu OkabeDaiki ItōNoriaki Kasai VM, lagkonkurranse, stor bakke 24. januar 2013  Jaka Hvala  Klemens Murańka  Stefan Kraft Junior-VM, normalbakke 26. januar 2013  Slovenia
Anže SemeničErnest PrišličCene PrevcJaka Hvala  Polen
Bartłomiej KłusekKrzysztof BiegunAleksander ZniszczołKlemens Murańka  Tyskland
Karl GeigerMichael DreherTobias LöfflerAndreas Wellinger Junior-VM, lagkonkurranse, normalbakke

Kvinner
 Dato Vinner  Andre Tredje Type renn 20. februar 2009  Lindsey Van  Ulrike Gräßler  Anette Sagen VM, normalbakke 24. januar 2013  Sara Takanashi  Evelyn Insam  Katja Požun Junior-VM (normalbakke) 26. januar 2013  Slovenia
Urša BogatajEma KlinecŠpela RogeljKatja Požun  Frankrike
Léa LemareOcéane Avocat-GrosJulia ClairColine Mattel  Tyskland
Ramona StraubPauline HeßlerSvenja WürthKatharina Althaus Junior-VM, lagkonkurranse (normalbakke)

Kilder
Skisprungschanzen-Archiv: Liberec (Ještěd)
FIS: Resultater

 Eksterne lenker 
 Liberec 2009 – offisiell nettside for ski-VM 2009

Kategori:Hoppbakker i Tsjekkia
Kategori:Liberec
Kategori:Ski-VM 2009